మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
YS Jagan: దాసరి స్థానం చిరంజీవిదా? మూర్ఖత్వం అంటూ మండిపడ్డ తమ్మారెడ్డి
Sye Raa Narasimha Reddy: మెగాస్టార్ చిరంజీవి జగన్‌ను కలవడం వెనుకు వ్యూహం ఏంటి? వైస్ ప్రెసిడెంట్ ఆఫ్ ఇండియా వెంకయ్య నాయుడ్ని కూడా కలిశారు. రేపో మాపో ప్రధానికి కూడా కలుస్తారు. దాసరి స్థానం ఆక్రమించడం కోసం వాళ్లను కలుస్తున్నారా? వాళ్లది మూర్ఖత్వమా? అమాయకత్వమా?
Samayam Telugu | Updated:
Oct 24, 2019, 08:18PM IST
చిరంజీవి
టాలీవుడ్ సీనియర్ దర్శక, నిర్మాత తమ్మారెడ్డి అంటే మెగాఫ్యాన్స్‌కి అసలే మంట. ఖైదీ 150 అప్పుడు కాని.. రీసెంట్‌గా ‘సైరా’ కలెక్షన్స్ విషయంలో ఆయన చేసిన కామెంట్స్ మెగా అభిమానులకు ఆగ్రహం తెప్పించాయి. అయితే ఎంతమంది ఎన్ని అన్నా.. ఆయన మాత్రం చెప్పాల్సింది చెబుతూనే ఉన్నారు. నన్ను అనుకుంటే అనుకోండి మీ కర్మ అంటూనే మెగాఫ్యాన్స్‌ని కూల్ చేసే ప్రయత్నం చేశారు. ఇటీవల మెగాస్టార్ చిరంజీవి .. వైఎస్ జగన్‌ను కలవడంపై వస్తున్న రూమర్స్‌ను ఖండిస్తూ పాజిటివ్‌గా స్పందించారు తమ్మారెడ్డి.
ఆయన సొంత యూట్యూబ్ ఛానల్ ‘నా ఆలోచన’ ద్వారా మాట్లాడుతూ.. ‘ఈ మధ్య కాలంలో యూట్యూబ్ చూస్తుంటే మంచి కామెడీగా అనిపిస్తుంది. అందులో వాళ్ల జోక్‌లు కామెడీ చూస్తుంటే.. సీరియస్‌గా కూడా జోక్‌లు వేయొచ్చు అని. అందులో ఒకటి ఏంటంటే.. ఇటీవల చిరంజీవి ఆంధ్రప్రదేశ్ ముఖ్యమంత్రి జగన్ మోహన్ రెడ్డి దగ్గరకు, అలానే వైస్ ప్రెసిడెంట్ ఆఫ్ ఇండియా వెంకయ్య నాయుడు దగ్గరకు వెళ్లి సైరా చూపించారు.
ప్రధానమంత్రిని కూడా కలిసి సైరా సినిమా చూపించేందుకు ప్రయత్నాలు చేస్తున్నారు చిరంజీవి. అయితే వీటిపై యూట్యూబ్‌లో వచ్చే కామెంట్స్ ఏంటంటే.. ఇండస్ట్రీలో స్వర్గీయ దాసరి నారాయణ రావుగారి ప్లేస్‌ను భర్తీ చేసేందుకు చిరంజీవి ఇవన్నీ చేస్తున్నారు అని. ఇది నాకు కామెడీ చేయడానికి పరాకాష్టగా అనిపించింది.
ఇప్పుడు ఇండస్ట్రీలో ఉన్న వాళ్లలో చిరంజీవి పెద్ద ఆర్టిస్ట్. ఆయన తలచుకుంటే ఏ స్థానమైనా తీసుకోవచ్చు. ఆయన కావాలనుకుంటే.. దాసరి పొజీషన్ అనేది అఫీషియల్ పోస్ట్ కాదు. ఏ పదవి లేదు అక్కడ. దాసరి పెద్ద మనిషిగా ఉన్నారు. అందరితో కలిసి మాట్లాడేవారు. అలాగే చిరంజీవి గారు చేయాలంటే చేయొచ్చు. ఆయన్ని చేయమని నేను రెండు మూడు సార్లు అడిగా. మా ఇష్యూలో కూడా గతంలో ఆయన ఇన్వాల్వ్ అయ్యి పరిష్కరించారు.
సో ఇండస్ట్రీలో ఏదైనా చేయాలి అనుకుంటే.. చిరంజీవి.. జగన్ దగ్గరకు ఎందుకు వెళ్తారు. జగన్ ఏమైనా చెప్తారా? ఆయనేమైనా పదవి ఇస్తారా? ముఖ్యమంత్రి ఏమైనా పదవి ఇస్తారా? దీని కోసం చిరంజీవి ఆయన దగ్గరకు ఎందుకు వెళ్తారు. వీళ్లకు తెలిసి మాట్లాడతారో తెలియకమాట్లాడతారో.. లేక అమాయకత్వంతో మూర్ఖత్వమో నాకు తెలియడం లేదు. చిరంజీవి పేరు చెప్తే మనకు ఏదోటి వస్తుందని అనుకోవడమో నాకు అర్ధం కాలేదు. ఇది పెద్ద జోకు.
మరోవైపు గంటా శ్రీనివాసరావుని వైసీపీలోకి తీసుకువెళ్లేందుకు చిరు మధ్యవర్తిత్వం చేస్తున్నట్టుగా ప్రచారం జరుగుతోంది. గంటా అనుకుంటే ఏ పార్టీలోకైనా వెళ్లగలడు. డబ్బు ఉంది కాబట్టి చిరంజీవి తీసుకువెళ్లి వేరే పార్టీలో చేర్పించాల్సిన అవసరం లేదు. వాళ్ల బతుకు వాళ్లు చూసుకుంటున్నారు. వాళ్లను బయటకు లాగడం వల్ల వీళ్లకు వచ్చేదేమిటో నాకు అర్ధం కావడం లేదు. సోషల్ మీడియాను పిచ్చి పిచ్చి వాటికి ఉపయోగించడం కరెక్ట్ కాదు’ అంటూ చెప్పుకొచ్చారు తమ్మారెడ్డి.